SERTI-PROJEKTIN PALAVERI 1/2003
Aika	Torstai 6.2.2003 klo 9.00 – 12.00

Paikka	Stresstech Oy Vaajakoski
Läsnä	Stresstech Oy:n edustajina:

Lasse Suominen
Tapio Hirvelä
Aapo Tamminen

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektilaiset:

Heikki Mylläri
Susanna Blomqvist
Pekka Pakari
Antti Korhonen

1§ 
Osallistujien esittely
Kaikki läsnäolijat esittelivät lyhyesti itsensä. Paikalla oli projektiryhmän (Susanna Blomqvist, Antti Korhonen, Heikki Mylläri ja Pekka Pakari) lisäksi kolme Stresstech Oy:n edustajaa : Lasse Suominen, (Stresstechin toimitusjohtaja) Tapio Hirvelä (elektroniikkainsinööri) ja Aapo Tamminen (ohjelmoija). Lisäksi paikalla olivat myös projektin vastaava ohjaaja Jukka-Pekka Santanen, ja tekninen ohjaaja Rainer Koreasalo. 
2§
 Stresstech Oy:n edustaja esittelee organisaatiota
Stresstechin toimitusjohtaja Lasse Suominen esitteli lyhyesti organisaatiota ja sen tuotteita. Esittelyssä kävi ilmi, että yhtiöllä on Vaajakosken lisäksi Saksassa ja Yhdysvalloissa toimipisteet, jotka työllistävät muutaman lähinnä markkinointiin kuuluvan henkilön. Yhtiö valmistaa ja kauppaa laitteistoja, joilla pystytään mittaamaan jäännösjännityksiä metalleista. Asiakkaina Stresstech Oy:llä on useita suuria maailmanlaajuisia yrityksiä, kuten autonvalmistajia ja kuljetusalan yrityksiä.
3§ 
Vastaava ohjaaja Santanen esittelee laitosta ja Sovellusprojekteja
Santanen kertoi Stresstechin edustajille lyhyesti laitoksesta ja sovellusprojekteista. Keskustelussa kävi ilmi, että samalle yritykselle on toteutettu aikaisemminkin vastaava oppilasprojekti. Niinpä Santanen esitteli lähinnä projektien rahoitusta ja toimintatapoja.
4§
Aikataulun ja sopimusmallin tarkastelu
Aikataulusta sovittiin, että suunnittelemiseen käytetään 4-6 viikkoa, dokumentointiin vähintään 3 viikkoa ja että projekti olisi valmiina toukokuun puolessa välissä, loppuesittelyn aikoihin. Tarkkaa päivämäärää ei vielä osattu kertoa.  Sopimuksesta sovittiin, että ryhmän jäsenet laativat sopimuksen, jotta oppivat myös sen tekemisen. Santanen ojensi myös Stresstechin edustajille valmiin mallin, jonka pohjalta sopimus tehdään.
PÄÄTÖKSET:Ryhmän jäsenet laativat valmiin mallin pohjalta raamisopimuksen, josta kaikkien osapuolten hyväksymisen jälkeen tehdään lopullinen sopimus.  Päätettiin alustavasti aikataulusta.
5§
Aihealueen ja taustojen esittely
Stresstechin edustajat kertoivat asiasta. Sovellus tulee Stresstechin tuotteissa käytettävän servomoottorin ohjainyksikön testiohjelmaksi. Ohjain on nimeltään StressLogic ja se on Stresstechin sisäisessä käytössä. Logiikalla voidaan ohjata yhtäaikaisesti kolmea moottoria ja se sisältää 16 i/o-porttia. Käyttäjä kommunikoi StressLogicin kanssa PC:n sarjaportin välityksellä. Kunnollisen testaussovelluksen puutteen takia StressLogicia on aikaisemmin jouduttu konfiguroimaan manuaalisesti terminaaliohjelman kautta. SerialTesteristä tulisi Windowsin alla toimiva graafinen sovellus, josta komennot voidaan lähettää helposti StressLogicille sarjakaapelin välityksellä. Ohjelmaan tulisi sisältyä myös loki ja terminaali manuaaliseen konfigurointiin. Hirvelä esitteli moottorin ja ohjausyksikön toimintaa ja ohjausyksikön parametreja ja komentoja ja jakoi ryhmälle listan StressLogicin komennoista ja parametreistä. 
PÄÄTÖKSET: Sovittiin ryhmän kevyehköstä perehdyttämisestä moottorin ja ohjainyksikön toimintaa koskeviin periaatteisiin Stresstechin toimesta. Yliopiston puolesta ryhmä saa MFC-koulutusta.
6§
Toteutustapojen alustava sopiminen
PÄÄTÖKSET: Ryhmä toteuttaa projektin Visual C++/MFC:tä ja Stresstechin mahdollisia valmiita kirjastoja apuna käyttäen ja ottaa huomioon Stresstechin koodistandardin. Hirvelä lupasi laittaa kirjastoja ryhmälle sähköpostilla.  Ryhmälle tulee myös käyttöön yksi ohjainyksikkö ja pöytä testausta varten.

7§
Projektin tilat, yhteystiedot ja mahdollinen akronyymi mainitaan
Projektin tilat sijaitsevat Jyväskylän yliopiston Agoran toisessa kerroksessa. Todettiin, että yhteystiedot käyvät ilmi oheismateriaalista. 
PÄÄTÖS: Projektin akronyymi on SerTi.
8§
Sovitaan osallistujien seuraavista tehtävistä
Projektiryhmä
- laatii alustavan ajankäyttösuunnitelman, jossa noin 4-6 viikkoa  suunnittelua, 6-8 viikkoa ohjelmointia ja n.3 viikkoa dokumentointia ja testausta. 
- tekee myös raamisopimuksen alkuviikkoina. 
- hoitaa tulevat pöytäkirjat, esityslistat ja mahdollisesti muuta materiaalia julkiselle www-sivulle, joka perustetaan yliopiston toimesta Projektin dokumenttimuodoksi sovittiin rtf. Pöytäkirjat ja esityslistat kaikille myös sähköpostin osana, ei siis liitteenä. 
Santanen :
		- perustaa ryhmälle sähköpostilistan (serti@korppi.jyu.fi) 
	
	Stresstechin edustajat:
		- lupasivat järjestää ryhmäläisille jonkinlaisen perehdytyksen automaatiotekniikkaan.
8§
Projektin luottamuksellisuus
PÄÄTÖKSET: Vaitiolosopimuksia tarvitse tehdä. Myös sähköpostilistalle lähetetyt viestit näkyvissä sivulla https://korppi.it.jyu.fi/list-archive/serti/. 

9§
Seuraava palaveri
Torstaina 13.2. klo 14 Stresstechillä. Todettiin, että tulevia palavereita voidaan pitää myös Agoralla.